
–	ņemot vērā Komisijas 2025. gada 7. marta paziņojumu “Sieviešu tiesību ceļvedis” (COM(2025)0097) un tam pievienoto “Deklarāciju par dzimumlīdztiesīgas sabiedrības principiem”,
–	ņemot vērā jautājumu Komisijai par deklarāciju par dzimumlīdztiesīgas sabiedrības principiem (O-000024/2025 – B10-0009/2025),
–	ņemot vērā Reglamenta 142. panta 5. punktu un 136. panta 2. punktu,
–	ņemot vērā Sieviešu tiesību un dzimumu līdztiesības komitejas rezolūcijas priekšlikumu,
A.	tā kā dzimumu līdztiesība ir viena no ES pamatvērtībām un tiesības uz vienlīdzīgu attieksmi ir pamattiesības, kas atzītas Līgumā par Eiropas Savienību, Līgumā par Eiropas Savienības darbību un Eiropas Savienības Pamattiesību hartā un ir īpaši būtiskas ES turpmākai attīstībai;
B.	tā kā Eiropas Parlaments ir pilnībā apņēmies aizliegt diskrimināciju un veicināt līdztiesību ES tiesību aktos un politikas virzienos;
C.	tā kā Komisija aicina visas ieinteresētās personas, jo īpaši Eiropas Parlamentu un Eiropas Savienības Padomi, sociālos partnerus un pilsoniskās sabiedrības un citas attiecīgās organizācijas, līdz gada beigām atbalstīt deklarāciju par sieviešu tiesībām, kas pievienota tās 2025. gada 7. marta paziņojumam,
1.	atkārtoti pauž un apstiprina apņemšanos ievērot sieviešu tiesības un dzimumu līdztiesību;
2.	atzinīgi vērtē Komisijas 2025. gada 7. marta paziņojumu un uzskata to par labu pamatu gaidāmās dzimumu līdztiesības stratēģijas sagatavošanai;
3.	aicina Komisiju, izstrādājot jauno dzimumu līdztiesības stratēģiju laikposmam pēc 2025. gada, pienācīgi ņemt vērā Parlamenta nostāju, kas tiks pausta gaidāmajā rezolūcijā par dzimumu līdztiesības stratēģiju laikposmam pēc 2025. gada;
4.	atbalsta principus, kas iekļauti Komisijas 2025. gada 7. marta paziņojumam pievienotajā deklarācijā;
5.	uzdod priekšsēdētājai šo rezolūciju nosūtīt Komisijai.

